Dude Dan Black Cord - Nudie Jeans - Black - Pants - Clothing - Men - NlyMan.com
- Corduroy pants from Nudie Jeans
- Mid-rise midja
- Narrow hem width 38 cm in size 31/32
- Nudie Jeans offers free hemming and repairs at their shop locations
Item no.: 139740-0426 Category: Romeine - Brooklyn-Gemeente
Abba beteken Vader! - Romeine 8:15; Efesiërs 1:3-5; Galasiërs 4:4-7
Die Apostoliese geloofsbelydenis bely: Ek glo in God die Vader, die Almagtige, die Skepper van hemel en aarde …
Daar is ’n paar lesse wat ons uit hierdie belydenis leer:
Eerstens, ons hemelse Vader is die ewige Vader van Jesus Christus. Dit beteken dat die beskrywing van “Vader” die kern is van wie God is.
Tweedens, God die Vader is die Skepper van alle dinge en alles behoort dus aan Hom. Hy onderhou en regeer sy hele skepping.
Derdens, die Skepper en Regeerder van die heelal is my God en Vader/Pa.
Vierdens, God is ons Vader oor Jesus Christus. Ons is kinders van God, nie oor ons dit verdien het nie, maar oor ons aangeneem is. God is die Vader van elkeen wat Jesus Christus as ’n ouer broer het (Hebreërs 2:10-17). Johannes 1:12 sê die wat Jesus ontvang het, het die reg gekry om God Vader te noem. Hierdie verhouding behoort nie ligtelik opgeneem te word nie, want dit het die Vader duur gekos. Hy moes sy eie Seun daarvoor opoffer.
Vyfdens, beteken dit ons kan staatmaak op die Vader se voorsiening en sorg. Hy is met ons in goeie en slegte tye (kyk Romeine 8:28).
Sesdens, ons leef met hoop want ons weet daar is ’n Vaderhuis wat vir ons wag. Die probleem is dat die mens se storie een van ballingskap geword het. Hoekom? Want die mens het besluit om sy rug op God te draai en vir hom- of haarself te leef. Met die sondeval is die mens uit God se huis verban en ons vra, hoe kan ons terugkeer? Die evangelie antwoord hierdie vraag deur aan ons te vertel dat Jesus sy eie huis verlaat het (Filemon 2:6-7). Hy is gebore weg van sy biologiese ouers se huis en in Matteus 8:20 lees ons hoe Hy rondloop sonder om ’n huis van sy eie te hê. Uiteindelik word Hy selfs buite die stad van God gekruisig as ’n teken van sy ballingskap en verwerping (Hebreërs 13:11-12). Hy het letterlik ons plek ingeneem en ervaar die ballingskap wat die mens verdien het, Hy is verwerp sodat ons weer in die Vaderhuis toegelaat word (kyk Johannes 14).
Romeine 1:18-21 & Johannes 15:9-17
Oggend: Romeine 1:18-21 (Nederlandse Geloofsbelydenis: artikel 2)
Ons is besig met ’n reeks uit Romeine 11:36: “Uit Hom en deur Hom en tot Hom is alle dinge.” Dit maak tog net sin dat ons stilstaan by Hom, want hoe meer ons Hom ken, hoe meer begryp ons hoe afhanklik ons van Hom is.
Die Bybel leer ons dat God Homself aan ons bekend maak op verskillende maniere. Eerstens deur middel van sy algemene openbaring. Die digter van Psalm 19 verwoord dit so mooi wanneer hy skryf:
God stop nie hier nie, want Hy is ’n persoonlike God en wil hê ons moet Hom intiem ken. Hy openbaar Homself op ’n besondere manier aan ons naamlik deur sy Woord. In die Skrif leer ons God op nuwe en verrassende maniere ken, want die hele Skrif fokus op Jesus Christus (kyk Johannes 5:39; Lukas 24:27). Die skrywer van Hebreërs getuig dat God Homself volkome in Jesus kom openbaar het. Hy is die Woord wat mens geword het (Johannes 1:1-3) en onder ons kom woon het. Hy is die spilpunt waarom die heelal draai (Kolossense 1:16-17). En ons het die voorreg om Hom ons vriend te noem.
Aand: Johannes 15:9-17
Wie kan lief hê as God jou nie eerste liefgehad het nie? Die Vader het jou lief – só lief dat Hy sy Seun gegee het om vir al jou sondes te betaal (vers 9). Jesus het jou lief – só lief dat Hy jou sy vriend noem en nie net in beginsel bereid was om sy lewe vir jou af te lê nie, maar dit inderdaad ook op Golgota gedoen het (vers 13-15). Johannes 15 is een groot uitroep: Jesus, my Vriend, my alles ... Hy is die bron van liefde.
Uit hierdie bron van liefde kan en moet ons nou leef. As Jesus jou sy vriend noem, beteken dit dat ons hierdie vriendskap moet koester. So word ons dan geroep om Jesus se opdragte in hierdie lewe uit te voer (vers 10) en Hom en mekaar lief te hê (vers 12). Sonder ’n intieme verhouding met Hom is dit nie moontlik nie en sonder Hom kan ons ook nie opregte blydskap in hierdie lewe ervaar nie (vers 11). Sonder Jesus kan en is ons niks ... ons lewe deur Hom!
Jesus skenk jou sy liefde en noem jou sy vriend sodat jy vrugte van dankbaarheid kan dra in jou lewe (vers 16). Dit is waarvoor Hy ons uitverkies het, naamlik om God in alles in ons lewe te verheerlik. Tot Hom is alle dinge. Hoe kosbaar is jou vriendskap met Jesus vir jou?
Uiteindelik kan ons net getuig hoe wonderlik God is. Die Koning van die heelal maak Homself aan ons bekend op ’n intieme manier. Hy noem ons sy vriende. Ons kan waarlik saam met Paulus getuig:
Aan Hom wat vir ewig Koning is, die onverganklike, onsienlike, enigste God, kom toe die eer en die heerlikheid tot in alle ewigheid!
’n Mens hoor sommer die eggo van Romeine 11:36.
Luister hier na die volledige preke: www.gkbrooklyn.org.za/preke
Tema-opsomming: Tot Hom is alle dinge
Die afgelope paar weke het ons stilgestaan by die gedeelte “uit Hom, deur Hom en tot Hom is alle dinge”. Die woorde tot Hom was die fokus van die prediking die afgelope Sondag.
Oggendpreek (Markus 6:41; Lukas 24:50-53)
Jesus het om die seën van die Vader gebid voor die vermeerdering van die brood en visse (Markus 6:41). Deur hierdie seëngebed het Hy die Vader om krag gesmeek om die wonder van vermeerdering te kan doen. Jesus het dit egter nie ter wille van Homself gesmeek nie, want Hy het tot die Vader gebid dat Hy (die Vader) Hom (Jesus) die krag sou gee vir die wonder … sodat die Vader alle eer moes ontvang, want alles is tot Hom.
In Lukas 24:50-51 lees ons dat Jesus na die hemel opgevaar het terwyl Hy sy dissipels seën. Sy seën was ’n bron van krag vir die dissipels om te gaan wees en te doen waarvoor hulle geroep is. Jesus seën hulle nie ter wille van hulleself nie, maar sodat hulle met krag wat van Hom kom, tot eer van God hul roeping kon uitleef. Alles is dus tot eer van Hom alleen.
Aandpreek (Romeine 11:36)
Tot Hom is … alle dinge. Twee woorde wat ons hele lewe verander, want Jesus Christus is meer as net ons Verlosser, Hy is ’n kosmiese Koning. Die hele skepping is deur Hom en vir Hom geskep (Kolossense 1:16). God drie-enig se raadsplan voor die skepping was dat alles in die heelal onder Jesus se Koningskap sal staan en daarom skryf Paulus ook:
Sy bedoeling was om alles wat in die hemel en alles wat op die aarde is, onder een hoof te verenig, naamlik onder Christus (Efesiërs 1:10).
In Filippense 2:9-11 lees ons hoe elke knie eendag voor Jesus sal buig en elke tong sal getuig dat Hy koning is. Dit het geweldige implikasie vir ons, want as die heelal op pad is om Hom as Koning te dien, dan behoort Hy in die middel te staan van alles wat ons doen, want tot Hom is alle dinge.
Besoek www.gkbrooklyn.org.za/preke as jy na die preke wil luister.